CELEX: 22008D0033
Language: et
Date: 2008-03-14 00:00:00
Title: EMP Ühiskomitee otsus nr 33/2008, 14. märts 2008 , millega muudetakse Euroopa Majanduspiirkonna lepingu XVIII lisa (töötervishoid ja tööohutus, tööõigus ning naiste ja meeste võrdne kohtlemine)

10.7.2008   
            
            
               ET
            
            
               Euroopa Liidu Teataja
            
            
               L 182/30
            
         
      EMP ÜHISKOMITEE OTSUS
   
   nr 33/2008,
   14. märts 2008,
   millega muudetakse Euroopa Majanduspiirkonna lepingu XVIII lisa (töötervishoid ja tööohutus, tööõigus ning naiste ja meeste võrdne kohtlemine)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XVIII lisa on muudetud EMP Ühiskomitee 26. oktoobri 2007. aasta otsusega nr 132/2007 (1).
            
         
               (2)
            
            
               Euroopa Parlamendi ja nõukogu 5. juuli 2006. aasta direktiiv 2006/54/EÜ meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine) (2) tuleb lepingusse inkorporeerida.
            
         
               (3)
            
            
               Direktiiviga 2006/54/EÜ tunnistatakse alates 15. augustist 2009 kehtetuks nõukogu direktiivid 75/117/EMÜ, (3) 76/207/EMÜ, (4) 86/378/EMÜ (5) ja 97/80/EÜ, (6) mis on inkorporeeritud lepingusse ja mis tuleb sellest tulenevalt lepingust välja jätta alates 15. augustist 2009,
            
         ON TEINUD JÄRGMISE OTSUSE:
   Artikkel 1
   Lepingu XVIII lisa muudetakse järgmiselt:
   
               1)
            
            
               Punkti 21a (nõukogu direktiiv 97/80/EÜ) järele lisatakse järgmine punkt:
               
                           „21b.
                        
                        
                           
                              32006 L 0054: Euroopa Parlamendi ja nõukogu direktiiv 2006/54/EÜ, 5. juuli 2006, meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine) (ELT L 204, 26.7.2006, lk 23).
                           Käesolevas lepingus loetakse selle direktiivi sätteid järgmistes kohandustes:
                           
                                       a)
                                    
                                    
                                       Artikkel 3 asendatakse järgmisega:
                                       „Pidades silmas meeste ja naiste täieliku ja tegeliku võrdõiguslikkuse tagamist tööasjus, ei takista võrdse kohtlemise põhimõte ühtki liikmesriiki säilitamast või võtmast meetmeid, mis sätestavad erilised eelised, et hõlbustada alaesindatud sool tegutsemist oma kutsealal ja ära hoida või heastada halvemusi tööalases karjääris.”
                                    
                                 
                                       b)
                                    
                                    
                                       Artiklisse 12 lisatakse järgmine lõige:
                                       „5.   Islandi ja Norra puhul asendatakse lõike 1 esimeses lauses kuupäev 17. mai 1990 kuupäevaga 1. jaanuar 1994 ja Liechtensteini puhul kuupäevaga 1. mai 1995.”
                                    
                                 
                                       c)
                                    
                                    
                                       Artikli 19 lõike 4 punktis a asendatakse sõnad „asutamislepingu artikkel 141” sõnadega „EMP lepingu artikkel 69”.”
                                    
                                 
                     
         
               2)
            
            
               Punktid 17 (nõukogu direktiiv 75/117/EMÜ), 18 (nõukogu direktiiv 76/207/EMÜ), 20 (nõukogu direktiiv 85/378/EMÜ) ja 21a (nõukogu direktiiv 97/80/EÜ) jäetakse välja alates 15. augustist 2009.
            
         Artikkel 2
   Direktiivi 2006/54/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 15. märtsil 2008, tingimusel et EMP Ühiskomiteele on esitatud kõik lepingu artikli 103 lõikes 1 ette nähtud teated (7).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. märts 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 100, 10.4.2008 lk. 1.,
   
      (2)  ELT L 204, 26.7.2006, lk 23.
   
      (3)  EÜT L 45, 19.2.1975, lk 19.
   
      (4)  EÜT L 39, 14.2.1976, lk 40.
   
      (5)  EÜT L 225, 12.8.1986, lk 40.
   
      (6)  EÜT L 14, 20.1.1998, lk 6.
   
      (7)  Põhiseadusest tulenevad nõuded on nimetatud.